**Народно читалище”Пробуда-1932”,с.Цонево,общ.Дългопол,обл.Варна**

**E-mail:chitalishte\_probuda1932@abv.bg**

 **До Г-н Г.Георгиев**

 **Кмет на общ.Дългопол**

**ПРОГРАМА**

**На читалищното настоятелство за развитие на читалищната и библиотечна дейност за 2023 година**

 Годишната програма за развитие на читалищната и библиотечна дейност за 2023 година е разработена от Читалищното настоятелство в изпълнение на чл.26а/1/от Закона за народните читалища.Тя има за цел да подпомага и оказва съдействие за повишаване активността на читалищното ръководство,с цел създаване на благоприятна творческа среда за учение през целия живот за всички възрастови групи ползващи услугите на читалището ни.

Основна роля на Народно читалище”Пробуда-1932 е да осъществява:

-културен живот и приобщаване на гражданите- и най-вече подрастващото поколение към постиженията на науката,изкуството и културата.

-да работи за запазване на обичаите и традициите на българския народ и утвърждаване на националното самосъзнание.

-да организира и участва в инциативи като:фестивали,събори,тържества и други на местно,регионално и национално ниво.

**Основни дейности:**

1.Библиотечна дейност:

Мисията на нашата библиотека е да бъде посредник между информацията и потребителите,да работи за превръщането й в развлекателен културно-информационен център отговарящ на съвременните потребности на гражданите.И макар,че интернет изземва много от функциите на библиотеката,класическият допир до хартиената книга си остава незаменима традиция и магия за много хора.

Основна цел на библиотеката през 2023 година ще бъде:

-чрез всички възможни и съвременни форми да разкрива богатството на книгата и информацията.

-ще продължим участието в проект на Министерството на културата за попълване на книжния фонд по програма”Българските библиотеки-съвременни центрове за четене и информираност”,от дарения и ако имаме възможност със собствени средства.

-обособяване на тематични кътове по повод празници и годишнини на писатели.

-организиране на литературни четения,посещение на деца и ученици в библиотеката с цел запознаване с правилата за обслужване на читатели и повишаване на читателския интерес към книгата.

-за популяризирането на книгата и четенето на хартиен носител-включване на библиотеката в седмицата на детската книга и изкуства за деца в инциативата маратон на четенето”чети с мен”.

-инциатива”вече мога да чета”-ритуал за приемане на първокласници за читатели на библиотеката.

-„на гости в библиотеката”и”разкажи за любимата си книжка”-провеждане на срещи с деца.

-„книга за всеки”-патронажно обслужване на възрастни читатели и на такива с физически увреждания.

-извършване на технически услуги на населението- ксерокопиране на документи,принтиране и др.

-осигуряване на безплатен интернет за ползвателите на библиотеката.

-вечер под надслов”Две хубави очи”по случай 145 години от рождението на Пейо Яворов-поет и драматург/1878-1914/.

-литературно четене с деца от началния курс на приказки от Шарл Перо-френски писател,по случай 320 години от смъртта му/12.01.1629-15.05.1703/.

-вечер под надслов”В лунната стая”по случай 100 години от рождението на Ивайло Петров-български писател/1923-2005/.

2.Художествено-творческа дейност за деца и възрастни:

 Читалищата са основно място за развитие на любителското художествено творчество.Усилията ни ще бъдат насочени към:

-търсене на различни форми за откриване на изяви на творческите заложби у децата и възрастните чрез участието им в читалищните колективи.

-активно участие на фолклорната група в културните прояви в населеното място и общината,участия в регионални,национални и международни конкурси и фестивали.

-опазване на фолклорните традиции и ритуали-Бабин ден,Трифон Зарезан,Великден,коледа и други.

-за реализирането на тези инциативи ще търсим подкрепата на ЦДГ”Пролет”,ОБУ”Христо Ботев”и пенсионерски клуб”Ракла”.

И през 2023 година ще се стремим да запазим и съхраним любителското-художествено творчество в читалището,защото в нашето село то е единствения културен институт.

3.Социално –образователна и информационна дейност:

Това е една от основните дейности на читалищата като културна институция.Чрез нея те се включват в националната мрежа на публичните библиотеки.Библиотеката ни е оборудвана с пет броя компютърни работни места,интернета ни е неограничен и безплатен за ползвателите на библиотеката.И през 2023 година ще се стремим да предоставяме различни безплатни услуги на населението като:

-незаети работни места.

-справки по зададените от потребителите теми.

-автобиографии по европейски образец.

-помощ на по-възрастните за използване на социалните мрежи и връзка с децата им в чужбина и други.

4.Материално-техническа база

Продължава да стои на нашето внимание тежкото състояние в което се намира основната сграда.Зрителната зала с 350 места е неизползваема за културно-масови прояви от доста години.Първото, което трябва да се направи е цялостен ремонт на покрива за да се спрат течовете.Това е сериозна инвестиция,която читалището не може да си позволи.Общината трябва да кандидатства по някакъв проект за неотложни ремонтни дейности за подобряване на материалната база.

Дейностите в програмата са планирани съобразно нормалната обстановка в страната по отношение опазването на общественото здраве и живот.При епидемична обстановка заради ковид дейностите ще търпят отмяна или промяна.

Програмата има отворен характер и може да се актуализира съобразно процеса на реализацията си с нови прояви и дейности в областта на читалищното дело.

Успешната реализация на читалището изисква доверието,участието и подкрепата на всички,които ценят в него културната памет,инциативата и свободното творчество и виждат в него обществена сграда за обществен достъп.

Читалището е най-естествения мост между миналото и съвремието!

Програмата на читалищното настоятелство е приета на общо събрание на членовете на читалището,имащи право на глас с протокол №4/27.10.2022 година.

27.10.2022г. Изготвил:………

с.Цонево /Л.Янкова/

 Председател:….

 /В.Венев/